**Hei opot!**

**Olemme keränneet tähän vinkkejä messuille osallistumiseen.**

**Ensin on ehdotuksia osallistumiseen kouluilta käsin, sitten mahdollisen etäopetusjakson sattuessa messujen aikaan. Hyödynnä myös tulostettava tehtäväsivu, jossa on valmiita esimerkkitehtäviä messuvierailun tueksi.**

Osallistuminen koulusta:

-Osallistuminen messuille onnistuu mobiililaitteilla, eli oppilaat voivat käyttää omaa puhelintaan osallistumiseen.

-Kaikkien oppilaiden on tärkeää rekisteröityä 1.1.2021-21.1.2021 välisenä aikana vaikka messuilla voi käydä kuukauden sen jälkeenkin. Rekisteröityminen sulkeutuu 21.1.2021. Miten tämä saataisiin toteutettua parhaiten teidän koulullanne? Yhteisen päivänavauksen yhteydessä? Opon tunnilla heti alkuvuodesta? Pienluokilla kenties ohjaajan avustuksella? Maahanmuuttajien valmistavan luokan oppilaat opettajan kanssa? Kouluissa tulisi varmistaa, että kaikki oppilaat ovat rekisteröityneet messuille ajoissa.

-Ehdotus osallistumisesta messuille: Opettaja/oppilaanohjaajajohtoinen aloitus tunnille: kirjaudutaan yhdessä sisään ja opo/opettaja esittelee oppilaille messualustan ja tekee katsauksen näytteilleasettajiin. Sitten oppilaat liikkuvat messuilla itsenäisesti omilla puhelimillaan tehtäviä tehden. Päälavaohjelma voisi pyöriä taustalla samanaikaisesti projektorin avulla.

Osallistuminen etäopetuksessa kodeista käsin:

-Jos koulut ovat etäopetuksessa, luokanohjaajan tulisi muistutella oppilaita ja kotiväkeä rekisteröitymisestä. Riittääkö yhteinen Helmi/Wilma-tiedote?

Etäopetuksessa osallistuminen messuille onnistuu hyvin vaikkapa niin, että opo ohjaa (isompaakin?) ryhmää Teamsissä, tekee alkuopastuksen ja jakaa sitten omalta näytöltään päälavaohjelmaa ja oppilaat osallistuvat messuille puhelimilta/tableteilta jne. Oppilaan vieraillessa messuilla tietokoneella Teams voi pyöriä taustalla.

-Tärkeintä on oppilaiden tutustuminen alueen eri koulutusvaihtoehtoihin, joten jos päälavaohjelman seuraaminen tuntuu samalla hankalalta, sen voi järjestää muutoinkin esimerkiksi messuvierailun alkuun ja loppuun tai tauolle.

-Huomioikaa myös näytteilleasettajien ohjelma, joka tulee messujen etusivulle näkyviin sen valmistuttua.

-Muistattehan ystävällisesti jättää palautetta messujen etusivulta löytyvällä lomakkeella!

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*